แนวโน้มดัชนีเช้าปรับขึ้นแต่แกว่งจำกัด
นักวิเคราะห์ประเมินดัชนีเช้าวันนี้ปรับขึ้นตามภูมิภาค แต่คงไม่บวกแรงเนื่องจากยังวิตกเรื่องหนี้สเปนและอิตาลี
13 ม.ค. 2555

นักวิเคราะห์ประเมินดัชนีเช้าวันนี้ปรับขึ้นตามภูมิภาค แต่คงไม่บวกแรงเนื่องจากยังวิตกเรื่องหนี้สเปนและอิตาลี
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.โนมูระ พัฒนสิน กล่าวว่า ตลาดหุ้นไทยเช้านี้น่าจะปรับขึ้นได้ตามภูมิภาคที่ดีขึ้น แต่คงแกว่งในกรอบจำกัด สาเหตุเพราะวิตกปัญหาหนี้สเปนและอิตาลี และห่วงตัวเลขผลประกอบการของบริษัทจดทะเบียนอาจจะออกมาไม่ค่อยดี รวมทั้งอันดับเครดิตยุโรปและกรีซ ส่งผลให้ในเชิงภาพรวมตลาดยังคงแกว่งในกรอบจำกัด กรอบแนวต้าน 1,058-1,061 จุด แนวรับ 1,044 จุด 
ส่วนปัจจัยในประเทศ กลุ่มธนาคารพาณิชย์จะประกาศผลประกอบการปี 54 สัปดาห์หน้า เรื่องการเก็บเงินนำส่งจากแบงก์พาณิชย์เพิ่มยังเป็นไฮไลท์อยู่ 
กลยุทธ์ถ้ามองสัปดาห์หน้าที่คาดว่าจะยังผันผวน แต่คาดว่าตัวเลขเศรษฐกิจจีนน่าจะออกมาดี ตลาดหุ้นน่าจะยังมี upside ให้หาหุ้น defensive และหุ้นที่เคยโดดเด่นขึ้นมา เช่น BANPU และ TOP รวมทั้ง กลุ่ม commodity, อาหาร และ สื่อสาร